# data[].attributes.attachment_link.readable_text
Primavara este aproape aici, iar noi ne adunam fortele pentru a ne pregati gradina pentru un nou sezon. Munca de primavara in gradina si livada trebuie planificata pas cu pas pentru a lucra cat mai eficient. Afla care sunt cele mai comune activitati ce trebuie realizate odata cu venirea caldurii.

Curatenia de primavara

Nu degeaba ii zicem curatenie de primavara. Indata ce temperaturile sunt suficient de mari pentru a lucra cateva ore bune in gradina, omul gospodar se apuca de curatenie. Ce inseamna asta? Incepem prin a aduna crengile si frunzele uscate care s-au asternut pe pamant in ultimele luni. Aceste resturi nu sunt doar inestetice, ci pot fi si un bun adapost pentru paraziti.

Toaletarea pomilor, a arbustilor fructiferi si a trandafirilor se face acum pentru a spori procesul de crestere si fructificare din lunile urmatoare. Coroana pomului trebuie sa fie cat mai ingrijita. O vegetatie abundenta va consuma prea multi nutrienti si apa, iar astfel fructele nu se vor dezvolta suficient. La pomii si arbustii batrani, taierea se face si cu scopul de a-i ajuta sa se regenereze. Totodata, pentru cei care au fost afectati de temperaturile reduse, se elimina ramurile care au inghetat, acestea se recunosc prin culoarea lor mai inchisa.

In cazul trandafirilor, toaletarea se face in primele doua luni ale primaverii, in momentul in care mugurii sunt deja umflati. Taierea se face pentru trandafirii un pic mai batrani, care au trecut de anul al doilea sau al treilea. La cei tineri, taierea ar afecta inflorirea, asa ca, in cazul lor, indepartam doar ramurile care s-au uscat.

Pregatirea solului pentru semanat

In cazul in care ai aplicat un strat de mulci pe timpul iernii pentru a proteja solul, acesta se va indeparta indata ce temperaturile incep sa creasca. Apoi, se vor indeparta buruienile si solul se va netezi. Inainte de a semana semintele de flori, solul trebuie afanat cu cazmaua, atunci cand nu este foarte umed pentru ca altfel va deveni dur dupa uscare.

Solul in care urmeaza sa plantam flori, legume sau pomi s-ar putea sa nu fie suficient de nutritiv, deci trebuie imbogatit cu ingrasamant. Elementele nutritive din ingrasaminte vor ajuta florile sa creasca si sa se dezvolte frumos. Majoritatea ingrasamintelor contin urmatoarele componente esentiale:

potasiu - asigura o crestere robusta si protejeaza planta de boli

fosfor - contribuie la cresterea florilor si la dezvoltarea radacinilor

azot - sporeste cresterea frunzelor si a tulpinii, fiind un element indispensabil pentru majoritatea plantelor

Un ingrasamant cu o formula echilibrata va contine toti cei trei nutrienti pentru a suplimenta deficitul din sol. Alte substante necesare pe care ingrasamintele comerciale le contin sunt calciul, magneziul, cuprul, fierul, zincul. Pe eticheta produsului vei gasi detalii cu privire la compozitia acestuia, modul de utilizare si tipul de plante caruia ii este destinat.

Daca preferi sa apelezi la ingrasaminte naturale, organice, poti folosi materii precum: gunoi de grajd, zeama de urzica, cojile de oua, cafea macinata combinata cu pamant, mulciul (obtinut din paie, resturi vegetale, frunze), compostul, cenusa. Inainte de a aplica ingrasaminte, trebuie sa verifici umiditatea solului. Ia in mana un pumn de pamant, iar in cazul in care acesta se va sfarama usor, solul este suficient de umed.

Luna martie este propice pentru plantarea semintelor . Acum, temperatura este destul de ridicata si avem parte si de suficienta lumina si umiditate in aer, toate aceste conditii fiind esentiale.

Verificarea sculelor si a ustensilelor

Inainte de a incepe activitatile de primavara in gradina, ar trebui sa verifici ce ustensile mai ai in dotare. Facand inventarul in atelierul de scule si ustensile, vei realiza daca iti lipseste ceva sau daca ai nevoie sa investesti in ustensile noi. Peste iarna, vechile unelte ar putea fi deteriorate sau ruginite , asadar e bine sa verifici fiecare obiect in parte.

In cazul in care ai nevoie de noi ajutoare pentru gradinarit, iti sta la dispozitie cu o gama variata de scule si unelte de gradina . Verifica, de asemenea, daca ai tot necesarul de necesare, precum stropitori, raclete sau separatoare de gazon.

Daca ai tinut obiecte de mobilier in gradina pe timpul iernii, verifica-le si pe acestea. S-ar putea sa fii nevoit sa le repari sau sa le vopsesti din cauza frigului si umezelii din ultimele luni.

Alte operatiuni

Stropirea pomilor

Prima luna a primaverii este momentul ideal pentru stropirea pomilor. Aplicand solutie sulfo-calcica, acestia vor fi protejati de fainare. Ulterior, se va aplica o solutie cuprica ce va proteja pomii impotriva bolilor precum rapanul sau monilioza.

Ingrijirea gazonului

Acum, este momentul sa curatam gazonul, indepartand resturile cu grebla pentru ca iarba sa poata primi suficient aer si lumina si sa creasca. In locurile in care gazonul a ramas gol, se planteaza noi seminte. Primavara nu este insa momenul potrivit pentru a aplica fertilizatori pe gazon. Azotul din aceste produse va incuraja cresterea abundenta a ierbii doar la suprafata. Pentru a hrani cu adevarat solul, cel mai bine este sa asteptam pana prin luna mai cand temperaturile mai cresc.

Altoirea vitei de vie

In cateva saptamani putem incepe lucrarile pentru altoirea vitei de vie. Mai intai, vita de vie trebuie dezgropata, apoi se va face taierea acesteia si butucii se vor copci.

Fara indoiala, vei avea suficient de lucru in primavara aceasta - desigur, in functie de dimensiunile gradinii tale si cat de multe plante vrei sa cresti. Esti pregatit sa treci la treaba?

# data[].attributes.attachment_link.title
Activitati in gradina si livada la inceput de primavara

# data[].attributes.attachment_link.description
Primavara este aproape aici, iar noi ne adunam fortele pentru a ne pregati gradina pentru un nou sezon. Munca de primavara in gradina si livada trebuie planificata pas cu pas pentru a lucra cat mai eficient. Afla care sunt cele mai comune activitati ce trebuie realizate odata cu venirea caldurii.

# data[].attributes.body
Sa recunoastem semnele primaverii...

# data[].attributes.body
Trezirea la viata!

# data[].attributes.attachment_link.title
ANTONIO VIVALDI   Primavara   'Anotimpurile'